Игор Дурловски

Игор Дурловски (р.  во Битола) — македонски оперски пејач и поранешен пратеник.

Студирал на Факултетот за музичка уметност во Скопје, во класата на проф. Биљана Јовановска Јакимовска, се усовршувал во Камерното Студио на Оливера Милјаковиќ во Виена.

Тој го имал неговото деби во 1999 година. Дурловски го има изведувано белканто репертоарот на Гаетано Доницети, Винченцо Белини, Џоакино Росини, лириката и драматиката на Џакомо Пучини, како и херојските улоги од рускиот и францускиот репертоар.

Македонската опера и балет, во периодот 2000 до 2002 година, го користела Дурловски во продукциите на оперите „Lucia di Lammermoor“, „Il Trovatore“, „Дон Џовани“, „Турандот“, „Севилскиот бербер“, La forza del destino, „Риголето“, „Аида“ и други.

Под патронат на диригентот Пол Вајголд, 2001 година, Дурловски дебитирал во улогата на Nonacourt во операта „Il capello di paglia di Fireza“ во продукција на Виенската Камерна опера. Тогаш започнува и обликувањето на неговата техника во камерното студио на КМС Оливера Милјаковиќ.

Драматичните и лирски особености на овој бас со годините, ќе станат препознатливи и по изведбите на оперите од македонски композитори меѓу кои операта „Лидија од Македонија“ и „Цар Самоил“. 2003 година, тој ја добил наградата „Ѓорѓи Божиков“ од Сојузот на композитори на Македонија - СОКОМ, за најдобра изведба на композиции од македонски автори. Истата година, Дурловски станал добитник на меѓународниот натпревар во Белград „Jeunesses Musicales“.

Во 2004 година, тој станал дел од новите продукции на Виенската камерна опера, „Ballo delle Ingrati Euridice“.
Тој бил дел од изведбата на Бетовеновата „Деветта симфонија“, Моцартовиот „Реквием“, Вердиевиот и Моцартовиот „Реквием“, 14-та Симфонија на Шостакович, Радомировиот Псалтир на Димитрије Бужаровски, ораториумот Клименту од Властимир Николовски, Симфонијата Зима од Ристо Аврамовски и други. Забележливи се и неговите гостувања на реномираниот фестивали Охридско лето.

Тој е познат во оперските куќи меѓу кои: Wiener Cammeroper, Wiener Concert House, Оперската куќа во Мунстер, Националната опера и театар во Сараево, Хрватскиот Народен Театар во Загреб, Осиек и Риека, Тиранската Опера, Битолската Опера и други. Соработувал со Wienna Residence Orchestra, Источно-западниот симфониски оркестар, Белградската филхармонија, Софиската филхармонија, Ансамблот за современа музика „Алеа“. Еден период живеел во Германија. До 2004 година пеењето го усовршувал кај своевремено најпознатиот светски бас, Бугаринот Николај Ѓауров.

Наводи

 Надворешни врски 

 Профил на Игор Дурловски — Македонска опера и балет

Категорија:Македонски оперски пејачи
Категорија:Апсолвенти на универзитетот „Св. Кирил и Методиј“
Категорија:Политичари од Битола
Категорија:Македонски пратеници
Категорија:Македонски затвореници и притвореници
Категорија:Затвореници и притвореници во Македонија